Foto: LAPRESSE “Napoli” Italiya A seriyasining 24-turida “Latsio” ustidan g‘alaba qozondi. Neapoldagi “San-Paolo” stadionida o‘tgan uchrashuv 4:1 hisobida mezbonlar foydasiga yakunlandi. Uchrashuvning 3-daqiqasida Stefan de Vrey Rim jamoasini oldinga olib chiqdi. 1-bo‘lim oxirida Xose Kalexon hisobni tenglashtirdi, 2-bo‘limda esa neapolitanliklar raqib jamoa futbolchilarini o‘yinni 3-marta maydon markazidan boshlashga majbur qildilar: bir to‘pni Uolles o‘z darvozasiga yo‘lladi, yana bittadan gollarni Mariu Ruy va Dris Mertens o‘z hisoblariga yozib qo‘ydilar. “Napoli” ushbu g‘alaba evaziga ochkolari sonini 63 taga yetkazib, musobaqa jadvalining 1-o‘rniga ko‘tarilib oldi. “Latsio” 46 ochko bilan 3-o‘rinni egallamoqda. Italiya, A seriya, 24-tur  Napoli – Latsio – 4 : 1  Gollar: 0:1, de Vrey (3); 1:1, Kalexon (43); 2:1, Uolles (54, avtogol); 3:1, Ruy (56); 4:1, Mertens (73)